Fange stoppet ved Støvring

En mand fra Aalborg er igen endt bag tremmer. Fængselsvæsenet savnede ham, men natten til fredag dukkede han op i en stjålen bil ved Støvring og blev anholdt. Han er 19 år og var meldt savnet, fordi han efter en orlov ikke vendte tilbage til fængslet i Kragskovhede. For Nordjyllands Politi blev det en dobbeltgevinst at stoppe den stjålne bil. Som passager havde den 19-årige nemlig en 22-årig bekendt. Han var også eftersøgt, hvordi han er udblevet fra et retsmøde.